stanford-oval/wikipedia huggingface dataset:
หน่วยยามชายแดน
หน่วยยามชายแดนแบ่งตามประเทศ > อินโดนีเซีย

การรักษาความปลอดภัยชายแดนอินโดนีเซียประกอบไปด้วย
ที่ท่าเรือ ท่าอากาศยาน และจุดผ่านแดน: เจ้าหน้าที่ศุลกากรดูแลการจราจรของสินค้าและเจ้าหน้าที่ตรวจคนเข้าเมืองดูแลการจราจรของประชาชน
ที่ชายแดนทางบก : เพื่อป้องกัน เฝ้าระวัง และลาดตระเวนบริเวณชายแดนทางบกของอินโดนีเซียกับมาเลเซีย (ที่เกาะบอร์เนียว) ติมอร์ตะวันออก และปาปัวนิวกินี ซึ่งส่วนใหญ่อยู่ภายในป่าทึบและภูมิประเทศที่เป็นภูเขา ดำเนินการโดย "กองกำลังเฉพาะกิจตระเวนชายแดน" (Satuan Tugas Pengamanan Perbatasan ย่อว่า Satgas Pamtas) ซึ่งได้รับมอบหมายให้ประจำการในกองพันทหารราบของกองทัพบกอินโดนีเซีย
ที่ชายแดนทางทะเล : การป้องกันและลาดตระเวนบริเวณชายแดนทางทะเล ดำเนินการโดยความร่วมมือระหว่างสำนักความมั่นคงทางทะเล กองทัพเรือ หน่วยยามฝั่ง ตำรวจทะเล หน่วยตรวจตราทรัพยากรทางทะเลและการประมง และกรมศุลกากรทางทะเล
หน่วยยามชายแดนแบ่งตามประเทศ > อิสราเอล

ตำรวจชายแดนอิสราเอล (Israel Border Police) ทำหน้าที่เป็นฌ็องดาร์เมอรีภายใต้การดูแลของตำรวจอิสราเอล และก่อตั้งขึ้นเป็นมาครั้งแรกเป็นส่วนหนึ่งของฟรอนเทียน์คอร์ปส์ (frontier corps) ก่อนจะเปลี่ยนมาเป็นตำรวจชายแดน
หน่วยยามชายแดนแบ่งตามประเทศ > อิหร่าน

กองบัญชาการยามชายแดนสาธารณรัฐอิสลามแห่งอิหร่าน เป็นหน่วยงานเดียวที่รับผิดชอบในการลาดตระเวนและควบคุมชายแดน โดยดำเนินการภายใต้กองกำลังบังคับใช้กฎหมาย (ซึ่งเป็นส่วนหนึ่งของกองทัพอิหร่าน) ตั้งแต่ปี พ.ศ. 2543 นอกจากนี้ หน่วยงานนี้ยังมีหน้าที่เป็นหน่วยยามฝั่งในชายแดนทางทะเลอีกด้วย การควบคุมจุดเข้าสนามบินดำเนินการโดยกองพิทักษ์ปฏิวัติอิสลาม
หน่วยยามชายแดนแบ่งตามประเทศ > อียิปต์

หน่วยยามชายแดนอียิปต์อยู่ภายใต้การควบคุมของกระทรวงกลาโหม (อียิปต์) หน่วยยามชายแดนเป็นหน่วยกึ่งทหารติดอาวุธเบาจำนวนประมาณ 25,000 นาย รับผิดชอบด้านการเฝ้าระวังชายแดน การรักษาสันติภาพทั่วไป การขัดขวางขบวนการค้ายาเสพติด และการป้องกันการลักลอบขนคนเข้าเมือง ในช่วงปลายคริสต์ทศวรรษ 1980 กองทัพได้ติดตั้งเซ็นเซอร์ระยะไกล กล้องส่องทางไกลตอนกลางคืน ยานพาหนะสื่อสาร และเรือยนต์ความเร็วสูง
หน่วยยามชายแดนแบ่งตามประเทศ > ฮ่องกง

หน่วยยามชายแดนในฮ่องกงประกอบด้วยหน่วยงานพลเรือน 2 หน่วยได้แก่
เจ้าหน้าที่ศุลกากรและสรรพสามิต จะเป็นผู้จัดการด้านภาษีศุลกากรบริเวณท่าเรือ ท่าอากาศยาน และจุดผ่านแดนภาคพื้นดิน
เจ้าหน้าที่ตรวจคนเข้าเมื่อง จะเป็นผู้จัดการผู้ที่เดินทางเข้ามาทางท่าเรือ, ท่าอากาศยาน (1) และจุดผ่านแดน (6) กับจีนแผ่นดินใหญ่
เจ้าหน้าที่กองกำลังตำรวจฮ่องกงจะตระเวนชายแดนบริเวณที่ติดต่อกับจีนแผ่นดินใหญ่ แต่ไม่ได้ปฏิบัติงานเป็นหน่วยยามชายแดนบริเวณจุดผ่านแดน ก่อนหน้านี้บทบาทดังกล่าวเป็นของกองทัพบกสหราชอาณาจักรที่ประจำการอยู่ในฮ่องกง
ด่านตรวจของตำรวจ (บริเวณจุดข้ามแดน) จะตั้งอยู่ริมถนนและอยู่ในพื้นที่ปิดด้านนอก เจ้าหน้าที่ตำรวจฮ่องกงในเครื่องแบบจะคอยตรวจผู้ใช้ยานพานะและแสดงเอกสารและ/หรืออนุญาตเพื่อเดินทางไปยังชายแดน เจ้าหน้าที่เหล่านี้ทำหน้าที่เป็นหน่วยยามชายแดนในทางปฏิบัติ ซึ่งในทางทฤษฎีแล้วไม่มีชายแดนดังกล่าว เพราะฮ่องกงเป็นส่วนหนึ่งของจีนแผ่นดินใหญ่ทำให้ไม่มีเขตแดนระหว่างประเทศ
หน่วยงานชายแดนทั้งสามหน่วยขึ้นตรงต่อสำนักงานความมั่นคง
หน่วยยามชายแดนแบ่งตามประเทศ > ฮังการี

ในฮังการี การควบคุมชายแดนอยู่ในความดูแลของตำรวจมาตั้งแต่ปี พ.ศ. 2550 และไม่มีหน่วยงานอื่นในการปฏิบัติงานในบทบาทดังกล่าว ตำรวจที่ปฏิบัติการในพื้นที่ชายแดนจะสวมเครื่องแบบเดียวกันกับตำรวจที่ปฏิบัติงานในประเทศ โดยก่อนหน้านี้หน่วยตระเวนชายแดน (Frontier Guard หรือ Border Guard) เป็นหน่วยงานที่แยกเป็นอิสระก่อนจะร่วมเข้ากับตำรวจ
ดูเพิ่ม

รายชื่อหน่วยยามชายแดนแห่งชาติ
ตำรวจรักษาความปลอดภัย
หน่วยยามฝั่ง
กองรักษาด่านชายแดน
จุดตรวจสอบชายแดน
หน่วยตระเวนชายแดน
แหล่งข้อมูลอื่น

ตำรวจต่างด้าวแห่งสาธารณรัฐเช็ก
| ด ค กเหล่าทัพ |
| --- | --- |
 กองกำลังความมั่นคง  กองกำลังส่งทางอากาศ  กองกำลังอาสาสมัคร  กองทัพบก  กองทัพเรือ  กองทัพอวกาศ  กองทัพอากาศ  การป้องกันขีปนาวุธ  ป้องกันภัยทางอากาศ  ฌ็องดาร์เมอรี  นาวิกโยธิน  สารวัตรทหาร  หน่วยยามชายแดน  หน่วยยามฝั่ง  หน่วยรบพิเศษ 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  ญี่ปุ่น  เช็กเกีย 
ป้อมของทหารรักษาชายแดนจีนบนชายฝั่งทะเลในมณฑลกวางตุ้ง
เจ้าหน้าที่บังคับใช้กฎหมายภายในประเทศของหน่วยบริการชายแดนแคนาดา
ตำรวจตระเวนชายแดนไทยรับการฝึกจากนาวิกโยธินสหรัฐ ระหว่างการฝึกเบเกอร์ทอร์ชในปี พ.ศ. 2548
เจ้าหน้าที่พันดาบอาวุโสของหน่วยยามชายแดนบังคลาเทศ (ซ้ายในชุดสีเหลือง/เขียว) ใช้การควบคุมความได้เปรียบทางกลไก/ควบคุมนาวิกโยธินสหรัฐฯ ในระหว่างการฝึก
ทหารหน่วยปากีสถานเรนเจอร์ 2 นาย ที่ชายแดนวากาห์
ค็อนราท ชูมัน หน่วยยามชายแดนเยอรมันตะวันออก กระโดดข้ามชายแดนในปี พ.ศ. 2504
ด่านรักษาชายแดนในเมืองดาเกสตาน ประเทศรัสเซีย
เจ้าหน้าที่ตระเวนชายแดนพร้อมฮัมเมอร์ และเอเอส350 อีโครอยย์ ตระเวนเพื่อตรวจสอบการเข้าประเทศสหรัฐอย่างผิดกฎหมาย
HMC Valiant กับหน่วยงานก่อนหน้าของกองกำลังชายแดน นั่นคือหน่วยงานชายแดนสหราชอาณาจักร
หน่วยกวาร์เดีย ดิ ฟินันซา เค-9 ของอิตาลีที่ท่าอากาศยานมิลาโนมัลเปนซา
เจ้าหน้าที่ศุลกากรอินโดนีเซียจาก "หน่วยยุทธวิธีศุลกากร" (Customs Tactical Unit: CTU)
เจ้าหน้าที่รักษาชายแดนอิหร่านที่ดูแลรถบรรทุกเข้าสู่ "ท่าขาเข้าชาลัมชา" ในชายแดนอิหร่าน-อิรัก
นิวกินีของเนเธอร์แลนด์

นิวกินีของเนเธอร์แลนด์ (อังกฤษ: Netherlands New Guinea; ดัตช์: Nederlands-Nieuw-Guinea) เป็นชื่อเรียกภูมิภาคปาปัวตะวันตกในช่วงที่มีฐานะเป็นดินแดนโพ้นทะเลของราชอาณาจักรเนเธอร์แลนด์ตั้งแต่ พ.ศ. 2492 ถึง พ.ศ. 2505 (ก่อนปี พ.ศ. 2492 ดินแดนนี้เป็นส่วนหนึ่งของหมู่เกาะอินเดียตะวันออกของเนเธอร์แลนด์) หลังจากที่อินเดียตะวันออกได้รับเอกราชเป็นประเทศอินโดนีเซียก็ได้เรียกร้องดินแดนส่วนนี้ด้วย แต่เนเธอร์แลนด์ไม่ยินยอมโดยอ้างว่า ชนพื้นเมืองบนเกาะนิวกินีเป็นคนละกลุ่มชาติพันธุ์กับประชากรบนเกาะอื่น ๆ ของอินโดนีเซีย จึงไม่ควรถูกผนวกเข้ากับรัฐอินโดนีเซียที่ตั้งขึ้นใหม่ ส่วนอินโดนีเซียอ้างว่านิวกินีของเนเธอร์แลนด์อยู่ในขอบเขตดินแดนทางธรรมชาติของตน จึงพยายามใช้มาตรการทางการทูตและการเมืองระหว่างประเทศกดดัน รวมทั้งขู่จะบุกยึดครองโดยได้รับการสนับสนุนจากสหภาพโซเวียต ทำให้เนเธอร์แลนด์ยอมถอนตัวออกไปในที่สุด สหประชาชาติได้เข้ามาบริหารดินแดนนี้ชั่วคราวก่อนจะโอนให้อินโดนีเซียในวันที่ 1 พฤษภาคม พ.ศ. 2506
ตลาดหลักทรัพย์บอมเบย์

| --- | --- |
บีเอสอี (BSE)


ประเภท: ตลาดหลักทรัพย์
ที่ตั้ง: มุมไบ, อินเดีย
ก่อตั้งเมื่อ: 9 กรกฎาคม 1877
บุคลากรสำคัญ: Just. วิกรมชิต เสน (Vikramajit Sen) (ประธาน) อษิษกุมาร เชาวหัน (Ashishkumar Chauhan)  (MD & CEO)
สกุลเงิน: รูปีอินเดีย (₹)
จำนวนการจดทะเบียน: 5,439
มูลค่าตามราคาตลาด: ₹151,970.87 billion (65 ล้านล้านบาท) (March 2019)
ดัชนี: BSE SENSEX S&P BSE SmallCap S&P BSE MidCap S&P BSE LargeCap BSE 500
เว็บไซต์: www.bseindia.com
บีเอสอี (BSE) หรือชื่อเดิม ตลาดหลักทรัพย์บอมเบย์ จำกัด (อังกฤษ: Bombay Stock Exchange Ltd., มราฐี: मुंबई रोखे बाजार) เป็นตลาดหลักทรัพย์อินเดีย ตั้งอยู่ที่ถนนดะลาล (Dalal Street) นครมุมไบ
บีเอสอีก่อตั้งขึ้นเมื่อปี 1875 และเป็นตลาดหลักทรัพย์ที่เก่าแก่ที่สุดในทวีปเอเชีย บีเอสอีเป็นตลาดหลักทรัพย์ที่ใหญ่ที่สุดในโลกเป็นอันดับ 10 ด้วยมูลค่าตามราคาตลาด 2.2 ล้านล้านดอลล่าร์สหรัฐ (เมษายน 2018)
ประวัติ

ตลาดหลักทรัพย์ร็อคกี (Rocky stock exchange) ก่อตั้งขึ้นโดยเปรมจันท์ โรยจันท์ (Premchand Roychand) นักธุรกิจผู้มีอิทธิพลในบอมเบย์เมื่อศตวรรษที่ 19 เขาทำกำไรมหาศาลได้จากธุรกิจการซื้อขายหลักทรัพย์ (stockbroking business) และกลายมาเป็นที่รู้จักในชื่อ ราชาฝ้าย (Cotton King), ราชาทองคำแท่ง (Bullion King) หรือ บิ๊กบูลล์ (Big Bull) นอกจากนี้เขายังเป็นผู้ก่อตั้งของสมาคมผู้ถือหุ้นและนักเล่นหุ้นพื้นเมือง (Native Share and Stock Brokers Association) หน่วยงานที่ปัจจุบันรู้จักในชื่อของบีเอสอี (BSE)
สถานที่แรกที่เป็นที่นัดพบกันของนักเล่นหุ้นในยุคทศวรรษ 1850s คือบริเวณใต้ต้นไทรหน้าศาลาว่าการบอมเบย์ ปัจจุบันเป็นที่ตั้งของสวนสาธารณะฮอร์เนมานเซอร์เคิล (Horniman Circle) หนึ่งทศวรรษถัดมา เหล่าบรรดานายหน้าได้ย้ายไปนัดพบกันที่ใต้ต้นไทรที่แยกบนถนนเมโดวส์ (Meadows Street) ซึ่งในขณะนั้นชื่อว่าถนนเอสพลานาด (Esplanade Road) ปัจจุบันคือถนนมหาตมะ คานธี (Mahatma Gandhi Road) ด้วยจำนวนผู้เกี่ยวข้องเพิ่มขึ้นเรื่อย ๆ ทำให้ในที่สุดเมื่อปี 1874 บรรดานายหน้าได้จัดตั้งสถานที่ถาวรขึ้นบนนถนนที่ตั้งชื่อว่า ถนนดะลาล (Dalal Street) (แปลว่าถนนนายหน้า; Brokers' Street)
ตลาดหลักทรัพย์อินเดียถือว่าเป็นตลาดหลักทรัพย์ที่เก่าแก่ที่สุดในทวีปเอเชีย ย้อนไปในปี 1855 ซึ่งมีผู้เล่นหุ้นจำนวน 22 คน รวมตัวกันใต้ต้นไทรหน้าศาลาว่าการนครมุมไบ และมีการย้ายสถานที่ไปมาตามจำนวนผู้คนที่เพิ่มขึ้น จนท้ายที่สุดได้เลือกสถานที่ทำการถาวรในปี 1874 ที่ถนนดะลาล (Dalal Street)  และกลายมาเป็นองค์กรอย่างเป็นทางการภายใต้ชื่อ "สมาคมผู้ถือหุ้นและนักเล่นหุ้นพื้นเมือง" ("The Native Share & Stock Brokers Association") ในปี 1875
เมื่อวันที่ 31 สิงหาคม 1957 บีเอสอีได้กลายเป็นตลาดหลักทรัพย์แห่งแรกที่รัฐบาลอินเดียรับรองภายใต้ Securities Contracts Regulation Act ต่อมาในปี 1980 ตลาดหลักทรัพย์ได้ย้ายไปทำการในอาคารตลาดหลักทรัพย์บอมเบย์ หรือชื่อปัจจุบันคือ อาคารพีโรซ จีจีภาย ทาวเวอรส์ (Phiroze Jeejeebhoy Towers) บนถนนดะลาล (Dalal Street) ย่านฟอร์ต (Fort precinct)
ดูเพิ่ม

Stock market crashes in India
Clause 49
National Stock Exchange of India
แหล่งข้อมูลอื่น

เว็บไซต์ทางการ
18°55′47″N 72°50′00″E﻿ / ﻿18.9298°N 72.8334°E﻿ / 18.9298; 72.8334﻿ (Bombay Stock Exchange)
| ด ค กตลาดหลักทรัพย์ทั่วโลกเรียงตามมูลค่าหลักทรัพย์ตามราคาตลาด |
| --- | --- |
   นิวยอร์ก    แนสแด็ก    เซี่ยงไฮ้    ยูโรเน็กซต์    ญี่ปุ่น    ฮ่องกง    เชินเจิ้น    บอมเบย์    อินเดีย    ลอนดอน    โทรอนโต    ด็อยท์เชอเบอร์เซอ    ตะดาวุล    แนสแด็กนอร์ดิก    เกาหลี    สวิสส์เอสไอเอ็กซ์    ไต้หวัน    ออสเตรเลีย    เตหะราน    B3    เจเอสอีลิมิเตด    หลักทรัพย์สเปนบีเอ็มอี    สิงคโปร์    มอสโก    ไทย
ตะวันออกใหญ่

แคว้นตะวันออกใหญ่ของหมู่เกาะอินเดียตะวันออกของเนเธอร์แลนด์
ตะวันออกใหญ่ (ดัตช์: Groote Oost) เป็นเขตปกครองของหมู่เกาะอินเดียตะวันออกของเนเธอร์แลนด์ตั้งแต่ปีค.ศ. 1938 ถึง 1946 ซึ่งกินพื้นที่ของเกาะบอร์เนียวตะวันออก (เกาะซูลาเวซี,  หมู่เกาะมาลูกู และนิวกินีตะวันตก พร้อมกับบริเวณนอกฝั่งของหมู่เกาะ) และเกาะชวา (จังหวัดบาหลีกับหมู่เกาะซุนดาน้อย) โดยมีเมืองหลวงคือมากัซซาร์บนเกาะซูลาเวซี
ตะวันออกใหญ่กลายเป็นเขตปกครองในวันที่ 25 พฤษภาคม ค.ศ. 1938 และปกครองโดยผู้ว่า  ผู้ว่าคนแรกมีชื่อว่า G. A. W. Ch. de Haze Winkelman แล้วตามมาด้วยสงครามโลกครั้งที่สอง เขตการปกครองหลายแห่ง (ยกเว้นนิวกินีของเนเธอร์แลนด์) กลายเป็นรัฐตะวันออกใหญ่ (หลังจากนั้นคือรัฐอินโดนีเซียตะวันออก) ในวันที่ 24 ธันวาคม ค.ศ. 1946 ตัวรัฐกลายเป็นส่วนหนึ่งของสหพันธรัฐสหรัฐอินโดนีเซียในปีค.ศ. 1949 และถูกยุบเป็นรัฐเดี่ยวแห่งอินโดนีเซียในปีค.ศ. 1950 (นิวกินีตะวันตกในปีค.ศ. 1969) จนถึงเดือนมีนาคม ค.ศ. 2020 บริเวณนี้ถูกแบ่งเป็น 13 จังหวัดจากทั้งหมด 34 จังหวัด
เขตการปกครอง

เขตการปกครองของตะวันออกใหญ่มีดังนี้:
เกาะบาหลีกับลมบก (ซีงาราจา)
เกาะซูลาเวซีของดัตช์ (Celebes en Onderhoorigheden) (มากัซซาร์) โดยรวมไปถึงเกาะซูลาเวซีตอนใต้และเกาะข้างเคียง
มานาโด (มานาโด) โดยรวมไปถึงเกาะซูลาเวซีตอนเหนือทั้งหมด
หมู่เกาะมาลูกู (อัมบน) โดยรวมไปถึงหมู่เกาะมาลูกู, นิวกินีตะวันตก และหมู่เกาะรอบนอก เช่นเวอตาร์กับอารู
ติมอร์ของดัตช์ (Timor en Onderhoorigheden) (กูปัง) โดยรวมไปถึงติมอร์ตะวันตก และหมู่เกาะซุนดาน้อย (ยกเว้นเกาะบาหลีกับลมบก)
ดูเพิ่ม

รัฐอินโดนีเซียตะวันออก
สารานุกรม

Cribb, Robert (2000). Historical Atlas of Indonesia. Curzon Press. ISBN 0-7007-0985-1.
Elout, Cornelis Karel (1930), De Groote Oost, The Hague: N.V. Boekhandel v/h W.P. Van Stockum & Zoon.\*
Harvey, Barbara Sillars (1974). Tradition, Islam, and Rebellion: South Sulawesi 1950-1965 (PDF) (PhD). Cornell University.
ท่าอากาศยานบรัสเซลส์

ท่าอากาศยานบรัสเซลส์ (ดัตช์: Luchthaven Brussel-Nationaal, Brussel-Nationaal, Brussel-Zaventem; ฝรั่งเศส: Aéroport de Bruxelles-National, Bruxelles-National) (IATA: BRU, ICAO: EBBR) เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก
แหล่งข้อมูลอื่น

เว็บไซต์อย่างเป็นทางการ
Accident history for BRU at Aviation Safety Network
ติลบืร์ค

| ติลบืร์ค |
| --- | --- |
เทศบาล
   ธง ตราอาร์ม
สถานที่ตั้งของเมืองติลบืร์ค
พิกัด: 51°33′18″N 5°5′26″E﻿ / ﻿51.55500°N 5.09056°E﻿ / 51.55500; 5.09056
ประเทศ: เนเธอร์แลนด์
จังหวัด: นอร์ทบราแบนต์
การปกครอง
 • ผู้ว่า: Peter Noordanus (PvdA)
 • Aldermen: Auke Blaauwbroek (PvdA)   Berend de Vries (D66)   Roel Lauwerier (VVD)   Marjo Frenk (GL)   Joost Möller (VVD)   Marieke Moorman (PvdA)   Erik de Ridder (CDA)
พื้นที่(2009)
 • เทศบาล: 119.15 ตร.กม. (46.00 ตร.ไมล์)
 • พื้นดิน: 117.30 ตร.กม. (45.29 ตร.ไมล์)
 • พื้นน้ำ: 1.85 ตร.กม. (0.71 ตร.ไมล์)
 • เขตเมือง: 161.39 ตร.กม. (62.31 ตร.ไมล์)
ประชากร (31 ธันวาคม 2011)ที่มา:   Provincie Brabant, .
 • เทศบาล: 207,510 คน
 • ความหนาแน่น: 1,769 คน/ตร.กม. (4,580 คน/ตร.ไมล์)
 • เขตเมือง: 229,043 คน
 • Demonym: Tilburger
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postcodes: 5000–5049, 5056, 5070, 5071
รหัสพื้นที่: 013
เว็บไซต์: www.tilburg.nl
ติลบืร์ค (ดัตช์: Tilburg) เป็นเทศบาลและเมืองในประเทศเนเธอร์แลนด์ ตั้งอยู่ทางตอนใต้ของจังหวัดนอร์ทบราแบนต์ มีประชากรมากกว่า 217,595 คน (มกราคม ค.ศ. 2019) เป็นเมืองใหญ่เป็นอันดับ 2 ของจังหวัด และใหญ่เป็นอันดับ 7 ของประเทศ
ติลบืร์ค เป็นที่ตั้งของมหาวิทยาลัยติลบืร์ค มีเทศกาลฟันแฟร์ (funfair) ที่มีชื่อเสียง จัดขึ้นในเดือนกรกฎาคมของทุกปีและยาวนาน 10 วันติดต่อกัน วันจันทร์ในช่วงฟันแฟร์นี้เรียกว่า โรเซอมานดาค (วันจันทร์สีชมพู) จัดขึ้นเพื่อส่งเสริมสิทธิกลุ่มบุคคลที่มีความหลากหลายทางเพศ
ติลบืร์คมีสถานีรถไฟ 3 แห่งภายในเขตเทศบาล กรรมสิทธิ์พื้นที่โดยรอบสถานีรถไฟเคยเป็นของกิจการรถไฟดัตช์มาก่อนที่เทศบาลเมืองจะมาซื้อและพัฒนาขึ้นมาเป็นเมืองใหม่
ประวัติศาสตร์

ติลบืร์ค ปรากฏในเอกสารครั้งแรกประมาณ ค.ศ. 709 ในชื่อ ติลลิบืร์ค (Tilliburg) และไม่ปรากฏชื่ออีกเลยอีกหลายร้อยปี ในช่วงยุคกลาง ติลบืร์คเป็นดินแดนมากกว่าเป็นเมือง มีหมู่บ้านเล็กๆล้อมรอบปราสาทที่สันนิษฐานว่าสร้างด้วยไม้ ชื่อ มอตเตอบืร์ชท์ อยู่บนเนินเขาเล็กๆ ซึ่งต่อมาถูกทำลายลงไป ต่อมาดินแดนแถบนี้ตกเป็นของขุนนางผ่านการสืบเชื้อสาย เป็นแหล่งรายได้จากการเก็บภาษี ค่าปรับ และดอกเบี้ยจากชาวบ้าน
ในคริสต์ศตวรรษที่ 15 ยัน ฟันเฮสเทรชท์ ขุนนางคนหนึ่งของติลบืร์คได้สร้างปราสาทติลบืร์คขึ้น เป็นจุดเริ่มต้นที่สำคัญ แม้ต่อมา ปราสาทจะถูกทำลายลงในปี ค.ศ. 1858 เพื่อสร้างโรงงานขึ้นมาแทน ปราสาทถูกสร้างขึ้นมาอีกครั้งโดยเลียนแบบจากโครงเดิมในปี ค.ศ. 1995 หลังจากที่โรงงานปิดตัวลงไป ติลบืร์กเลื่อนฐานะเป็นเมืองเมื่อวันที่ 18 เมษายน ค.ศ. 1809 โดยในครั้งนั้นมีประชากรเพียง 9,000 คน จึงมีการฉลองครบรอบ 200 ปีไปเมื่อปี ค.ศ. 2009
ประวัติศาสตร์ > เมืองหลวงแห่งผ้าขนแกะของเนเธอร์แลนด์

ในอดีตติลบืร์คเป็นพื้นที่เลี้ยงแกะ ต่อมา เกษตรกรค้นพบว่ารายได้จากการขายขนแกะไม่เพียงพอจึงเริ่มทอผ้าขนแกะขาย บ้านหลายหลังเริ่มมีเครื่องทอผ้าเป็นของตัวเองในศตวรรษที่ 17 จากนั้น เกิดการพัฒนาการทอผ้าเป็นระบบเมื่อมีพ่อค้าป้อนเส้นใยให้ชาวบ้านไปถักทอ อุตสาหกรรมโตอย่างรวดเร็วจนติลบืร์คกลายเป็นเมืองที่มีโรงงานทอผ้าถึง 145 แห่งใน ค.ศ. 1881 ผ้าขนแกะจากติลบืร์คได้รับความนิยม จนกระทั่งทศวรรษที่ 1960 อุตสาหกรรมซบเซาลงไปจากการเติบโตของอุตสาหกรรมสิ่งทอในเอเชีย จนเหลือโรงทอผ้าไม่ถึงสิบแห่งในทศวรรษที่ 1980
ในช่วงที่อุตสาหกรรมผ้าขนแกะซบเซาลงไปนั้น ติลบืร์คมีการวางผังเมืองใหม่ อนุสรณ์สถานและชุมชนหลายแห่งถูกทำลายและสร้างเป็นอาคารสมัยใหม่ ไม่ว่าจะเป็นศาลาว่าการเมือง สถานีรถไฟเก่า
ประวัติศาสตร์ > พระเจ้าวิลเลิมที่ 2

ติลบืร์คมีความผูกพันกับพระเจ้าวิลเลิมที่ 2 แห่งเนเธอร์แลนด์ เมื่อครั้งที่ยังทรงเป็นเจ้าชายเพื่อดูแลกองทัพต่อต้านการปฏิวัติเรียกร้องเอกราชของประเทศเบลเยียม พระองค์ทรงตั้งฐานทัพที่ติลบืร์ค และแม้จะทรงขึ้นเป็นพระมหากษัตริย์แล้วก็ยังเสด็จมาประทับที่ติลบืร์คอยู่บ่อยครั้ง พระองค์ได้พระราชทานทุนทรัพย์เพื่อปรับปรุงพันธุ์แกะ สร้างฟาร์มและโรงเลี้ยงวัวหลายแห่ง พระองค์ทรงโปรดเกล้าให้สร้างพระราชวังแห่งใหม่ขึ้นเมื่อปี ค.ศ. 1847 แต่มาแล้วเสร็จไม่กี่วันหลังพระองค์เสด็จสวรรคตในปี ค.ศ. 1849 ปัจจุบัน พระราชวังกลายมาเป็นส่วนหนึ่งของศาลาว่าการเมือง สโมสรฟุตบอลวิลเลิมตเวก็ตั้งชื่อตามพระนามของพระองค์เช่นกัน
บราซิลของเนเธอร์แลนด์

"นิวฮอลแลนด์" เปลี่ยนทางมาที่นี่  สำหรับความหมายอื่น ดูที่ นิวฮอลแลนด์
บราซิลของเนเธอร์แลนด์ (ดัตช์: Nederlands-Brazilië) หรือมีชื่อเรียกอีกอย่างหนึ่งว่า นิวฮอลแลนด์ (อังกฤษ: New Holland; ดัตช์: Nieuw-Holland) เป็นพื้นที่ส่วนเหนือของอาณานิคมบราซิลของโปรตุเกสที่ปกครองโดยสาธารณรัฐดัตช์ระหว่างการตั้งอาณานิคมบนทวีปอเมริกาในช่วง ค.ศ. 1630–1654 เมืองหลักของอาณานิคมนิวฮอลแลนด์ได้แก่ เมืองหลวงเมาริตส์สตัด (ปัจจุบันเป็นส่วนหนึ่งของเมืองเรซิฟี), เฟรเดอริกสตัต (โจเอาเปสโซอา), นีวอัมสเตอร์ดัม (นาตาล), เซนต์หลุยส์ (เซาลูอีส), เซากริสตอเวา, ฟอร์ตสโคเนินบอร์ค (โฟร์ตาเลซา), ซีรีญาเอย์ และโอลิงดา
ทางหลวงตริภูวัน

|  ทางหลวงตรีภูวัน |
| --- | --- |
त्रिभूवन राजपथ
ข้อมูลของเส้นทาง
ความยาว: 158 กิโลเมตร (98 ไมล์)
ทางแยกที่สำคัญ
จาก: กาฐมาณฑุ
 :  ทางหลวง Prithvi  ทางหลวง Mahendra
ถึง: Birganj  อินเดีย ทางหลวงแผ่นดินหมายเลข NH527D
ตำแหน่งที่ตั้ง
ประเทศ: Nepal
จุดหมาย ปลายทางหลัก: Hetauda
 
ระบบทางหลวง
แม่แบบ:Infobox road/browselinks/NPL
ทางสิบสองโค้ง
โค้งแห่งหนึ่งบนทางหลวง
ทางหลวงตริภูวัน (อังกฤษ: Tribhuvan Highway, เนปาล: त्रिभूवन राजपथ) เชื่อมต่อระหว่างชานกรุงกาฐมาณฑุ กับเมือง Birganj และ Raxaul บนพรมแดนเนปาล-อินเดีย โดยจะเชื่อมต่อกับทางหลวงแผ่นดินหมายเลข 28 และ 28A ที่เมืองลัคเนา ประเทศอินเดีย
ประวัติ

ชื่ออย่างไม่เป็นทางการคือ บายโรด (อังกฤษ: Byroad) ทางหลวงตริภูวันเป็นทางหลวงสายแรกของประเทศเนปาล เชื่อมต่อระหว่างเมือง Naubise (ห่างจากาฐมาณฑุ 25 กิโลเมตร) กับพรมแดนเนปาล-อินเดีย ทั้งทางหลวงตริภูวันและท่าอากาศยานนานาชาติตริภูวัน ต่างก็ตั้งชื่อเพื่อเป็นการสรรเสริญสมเด็จพระเจ้าตริภูวันแห่งเนปาล
การก่อสร้างเสร็จสิ้นในปี ค.ศ. 1956 เป็นถนนสายแรกที่เชื่อมกับอินเดีย ในปี ค.ศ. 1959 เปิดให้บริการรถโดยสารประจำทางบนทางหลวง ดำเนินการโดยการบริการการขนส่งเนปาล เส้นทางรถโดยสารสิ้นสุดที่เมือง  Amlekhganj ซึ่งสามารถต่อรถไฟไปยังเมือง Birgunj และ Raxaul ได้
ก่อนสร้างทางหลวงสายนี้ขึ้น นักเดินทางจำเป็นต้องการใช้เส้นทางผ่านไปยังเมือง Kulekhani, Chitlang, Chandragiri Pass และ Thankot
เส้นทาง

เส้นทางจะผ่านเข้าไปในภูมิภาค Terai หลังจากนั้นจะลัดเลาะไปตามภูเขา Sivalik Hills ทางเหนือของเมือง Hetauda ระยะทางรวมทั้งสิ้น 107 กิโลเมตร (66 ไมล์) ที่เมือง Naubise ทางหลวงตริภูวัน จะไปสิ้นสุดที่แยกทางหลวง Prithvi
ที่หมู่บ้าน Daman จะมีจุดชมวิวเทือกเขาหิมาลัย ซึ่งจะเห็นได้ตั้งแต่ยอดเขา Dhaulagiri ทางตะวันตก ไปจนถึงยอดเขาเอเวอเรสต์ทางตะวันออก
เมือง Hetauda เป็นจุดรวมของทางหลวง Mahendra และทางหลวงตริภูวัน
นิกกี โรเมโร

| นิกกี โรเมโร |
| --- | --- |

ข้อมูลพื้นฐาน
ชื่อเกิด: นิก โรเตเฟล
เกิด:  (1989-01-06) มกราคม 6, 1989 (35 ปี) Amerongen, Netherlands
ที่เกิด: ยูเทรกต์ ประเทศเนเธอร์แลนด์
แนวเพลง: House, tech house, electro house, progressive house
อาชีพ: นักดนตรี ดีเจ โปรดิวเซอร์เพลง
ช่วงปี: 2008– ปัจจุบัน
นิก โรเตเฟล (ดัตช์: Nick Rotteveel) เป็นที่รู้จักกันดีในวงการของเขา นิกกี โรเมโร (อังกฤษ: Nicky Romero)  เป็นดีเจและโปรดิวเซอร์เพลงเฮาส์ชาวดัตช์ เขาได้ทำงานร่วมและได้รับการสนับสนุนจากดีเจชื่อดัง เช่น เชสโต Fedde Le Grand Sander Van Doorn เดวิด เกตตา Toshaan Saini, แคลวิน แฮร์ริส และ Avicii
แหล่งข้อมูลอื่น

Official site
Label site
บอกอมิลลิซึม

พัฒนาการของบอกอมิลลิซึม
บอกอมิลลิซึม หรือ บอกอมิลสตโว (บัลแกเรีย และ มาซิโดเนีย: Богомилство, อักษรโรมัน: Bogomilstvo; บอสเนีย-โครเอเชีย-มอนเตเนโกร-เซอร์เบีย: Bogumilstvo / Богумилство) เป็นลัทธิไญยนิยมใหม่ของศาสนาคริสต์ เริ่มต้นขึ้นที่จักรวรรดิบัลแกเรียที่ 1 โดยนักบวชที่ชื่อบอกอมิล ซึ่งตรงกับรัชสมัยของพระเจ้าซาร์แปเตอร์ที่ 1 แห่งบัลแกเรียในช่วงคริสต์ศตวรรษที่ 10 โดยพบว่า บอกอมิลลิซึมน่าจะเริ่มต้นขึ้นที่ภูมิภาคมาซิโดเนียในปัจจุบัน
ทีเอสโต

| แจ็สโต |
| --- | --- |

ข้อมูลพื้นฐาน
เกิด: 17 มกราคม ค.ศ. 1969
ที่เกิด: เนเธอร์แลนด์
แนวเพลง: แทรนซ์,
ช่วงปี: 1985–ปัจจุบัน
ค่ายเพลง: Noculan  (1994)  Basic Beat  (1994–1997)  Lightning  (1995–1996)  XSV Music  (1997)  Black Hole  (1997–ปัจจุบัน) 

เว็บไซต์: www.tiesto.com
แจ็สโต (ดัตช์: Tiësto) มีชื่อจริงว่า ไตส์ มีคีล เฟอร์เวสต์ (Tijs Michiel Verwest) เกิดเมื่อวันที่ 17 มกราคม ค.ศ. 1969 เป็นดีเจชาวดัตช์ โปรดิวเซอร์เพลง และเป็นดีเจที่มีชื่อเสียงในวงการแทรนซ์
ผลงาน

2001 In My Memory
2004 Just Be
2007 Elements of Life
2009 Kaleidoscope
2011 Kiss from the Past (ใช้ชื่อ Allure)
2014 A Town Called Paradise
แหล่งข้อมูลอื่น

เว็บทางการ
Tiësto ที่ยูทูบ
Tiësto ที่เฟซบุ๊ก
ตำรวจนิวซีแลนด์

| ตำรวจนิวซีแลนด์ Ngā Pirihimana o Aotearoa |
| --- | --- |


คำขวัญ: "ร่วมกันทำให้ชุมชนปลอดภัยยิ่งขึ้น"
ข้อมูลองค์กร
ก่อตั้ง: ค.ศ. 1842
เจ้าหน้าที่: 12,034 คน (30 มิถุนายน ค.ศ. 2016)
งบประมาณรายปี: งบประมาณรวมสำหรับ ค.ศ. 2019/20 โหวตตำรวจ  2,047,642,000 ดอลลาร์
โครงสร้างเขตอำนาจ
หน่วยงานแห่งชาติ: นิวซีแลนด์
เขตอำนาจในการปฏิบัติการ: นิวซีแลนด์
ขนาด: 268,021 ตร.กม. (103,483 ตร.ไมล์)
จำนวนทั้งหมด: 4,885,300 นาย (มิถุนายน ค.ศ. 2018)
ส่วนปกครอง: รัฐบาลนิวซีแลนด์
บัญญัติตราสาร: พระราชบัญญัติตำรวจแห่งชาติ ค.ศ. 1886 พระราชบัญญัติตำรวจแห่งชาติ ค.ศ. 1958 พระราชบัญญัติตำรวจแห่งชาติ ค.ศ. 2008
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: เวลลิงตัน ประเทศนิวซีแลนด์
 
สมาชิกสาบานตน: 9,004 นาย (30 มิถุนายน ค.ศ. 2016)
สมาชิกไม่สาบานตน: 3,013 นาย (30 มิถุนายน ค.ศ. 2016)
รัฐมนตรีรับผิดชอบ: ท่านผู้ทรงเกียรติ สจวต แนช, รัฐมนตรีว่าการกระทรวงตำรวจ
ผู้บริหารหน่วยงาน: ไมเคิล บุช, ผู้บัญชาการตำรวจ
การดูแล:  31 สาขา ฉุกเฉิน 111  หน่วยติดอาวุธเพื่อปราบปรามผู้กระทำความผิด การลาดตระเวนและปราบปราม  การสื่อสาร  การต่อต้านการก่อการร้าย  การสืบสวนคดีอาชญากรรม   ดิปโลแมติกโปรเทคชันสควอด การดำน้ำ  นันทนาการ  สุนัข  ยาเสพติด  อาชญากรรมทางอิเล็กทรอนิกส์  การประกันตัวด้วยการตรวจสอบอิเล็กทรอนิกส์  ชาติพันธุ์  การประเมินผล  การเงิน  ลายนิ้วมือ  อาวุธปืน  นิติเวช  ข้อมูลสำหรับผู้ประกอบการค้า  ตำรวจสากล  การออกใบอนุญาต  การเดือนเรือ  คนหาย  พิพิธภัณฑ์  ระหว่างประเทศ  การควบคุมดูแลถนน  ค้นหาและกู้ภัย  สถิติ  ยื่นประมูล  เบิกความ  การศึกษาของเยาวชน 
ภูมิภาค:  12 ภูมิภาค นอร์ธแลนด์  ไวเตมาตา  ออกแลนด์ซิตี  คันทรีส์มานูกาอู  ไวกาโต  เบย์ออฟเพลนตี  อีสเทิร์น  เซนทรัล  เวลลิงตัน  แทสมัน  แคนเทอร์เบอรี  เซาเทิร์น 
สิ่งอำนวยความสะดวก
สถานี: 327 สถานี
เว็บไซต์
http://www.police.govt.nz/
ตำรวจนิวซีแลนด์ (มาวรี: Ngā Pirihimana o Aotearoa; อังกฤษ: New Zealand Police) เป็นกองกำลังตำรวจแห่งชาติของประเทศนิวซีแลนด์ ที่รับผิดชอบในการบังคับใช้กฎหมายอาญา, เสริมสร้างความปลอดภัยของประชาชน รักษาความสงบเรียบร้อยและรักษาความสงบทั่วทั้งประเทศนิวซีแลนด์ ด้วยพนักงานกว่า 11,000 คนจึงเป็นหน่วยงานบังคับใช้กฎหมายที่ใหญ่ที่สุดในนิวซีแลนด์ และมีข้อยกเว้นเล็กน้อย ที่มีเขตอำนาจศาลหลักเหนือกฎหมายอาญาส่วนใหญ่ของนิวซีแลนด์ ตำรวจนิวซีแลนด์ยังมีหน้าที่รับผิดชอบด้านการจราจรและการบังคับใช้ยานพาหนะเพื่อการพาณิชย์ รวมถึงความรับผิดชอบหลักอื่น ๆ ตลอดจนการคุ้มครองบุคคลสำคัญ, การออกใบอนุญาตอาวุธปืน และเรื่องความมั่นคงของชาติ
หน่วยงานบังคับใช้กฎหมายแห่งแรกในประเทศนิวซีแลนด์ก่อตั้งขึ้นใน ค.ศ. 1840 โดยถ่ายแบบมาจากกองกำลังตำรวจที่คล้ายกันในสหราชอาณาจักรในเวลานั้น ซึ่งเป็นตำรวจส่วนหนึ่งและทหารกองหนุนส่วนหนึ่งในตอนแรก การควบคุมดูแลโดยได้รับความยินยอมเป็นเป้าหมายในตอนท้ายของคริสต์ศตวรรษที่ 19 ตำรวจนิวซีแลนด์มีชื่อเสียงในด้านการควบคุมดูแลที่ไม่รุนแรง แต่มีกรณีที่สำคัญซึ่งการใช้กำลังถูกวิพากษ์วิจารณ์ เช่น ในช่วงสปริงบ็อกทัวร์ ค.ศ. 1981
รัฐมนตรีว่าการกระทรวงตำรวจปัจจุบันคือสจวต แนช ในขณะที่ตำรวจนิวซีแลนด์เป็นหน่วยงานรัฐบาลที่มีรัฐมนตรีรับผิดชอบ ผู้บัญชาการและสมาชิกสาบานได้สาบานว่าจะจงรักภักดีต่อกษัตริย์โดยตรง และโดยธรรมเนียม กองกำลังตำรวจไม่ขึ้นอยู่กับการควบคุมจากรัฐบาล ซึ่งตำรวจนิวซีแลนด์เป็นที่รับรู้ว่ามีการฉ้อราษฎร์บังหลวงระดับสถาบันน้อยที่สุด